b"\n_START_ARTICLE_\nGeorges Eo\n_START_SECTION_\nUra pelaajana\n_START_PARAGRAPH_\nEo aloitti peliuransa FC Lorientin juniorijoukkueessa. Ammattilaisdebyyttins\xc3\xa4 h\xc3\xa4n teki 1967 FC Nantes Atlantiquessa, jota edusti viisi kautta. H\xc3\xa4n pelasi my\xc3\xb6hemmin my\xc3\xb6s Paris FC:ss\xc3\xa4, Olympique de Marseillessa ja Red Starissa. H\xc3\xa4n lopetti pelaajauransa 34-vuotiaana 1983.\n_START_SECTION_\nUra valmentajana\n_START_PARAGRAPH_\nValmennusuransa Eo aloitti Red Starin pelaajavalmentajana 1980. H\xc3\xa4nen johdollaan Red Star nousi 1980-luvun alussa nelj\xc3\xa4nnelt\xc3\xa4 sarjatasolta Division 2:een. H\xc3\xa4n j\xc3\xa4tti seuran 1985 ja valmensi kaksi seuraavaa kautta SC Abbevillea. Vuonna 1987 Eo palasi FC Nantes Atlantiqueen organisaatioon, jossa toimi apulaisvalmentajana 16 vuoden ajan. Vuosina 1997\xe2\x80\x9398 h\xc3\xa4n toimi my\xc3\xb6s Bretagnen maajoukkuevalmentajana._NEWLINE_Vuonna 2003 Eo siirtyi Nantes'n tekniseksi johtajaksi palaten tammikuussa 2005 j\xc3\xa4lleen apulaisvalmentajaksi. Kun Serge Le Dizet sai potkut syyskuussa 2006 nousi Eo seuran p\xc3\xa4\xc3\xa4valmentajaksi.  H\xc3\xa4n ei kuitenkaan onnistunut k\xc3\xa4\xc3\xa4nt\xc3\xa4m\xc3\xa4\xc3\xa4n seuran kelkkaa ja sai potkut helmikuussa 2007.  Eo ei niellyt potkuja purematta ja lopulta syyskuussa 2008 Nantes m\xc3\xa4\xc3\xa4r\xc3\xa4ttiin maksamaan Eolle l\xc3\xa4hes 900 000 euron korvaukset sopimusrikkomuksesta. _NEWLINE_Nantes-potkujensa j\xc3\xa4lkeen Eo valmensi amat\xc3\xb6\xc3\xb6riseura Orvault Sportsia vuodet 2007\xe2\x80\x932010."